สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 21 ต.ค.59
21 ต.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (20 ต.ค.) โดยได้รับแรงกดดันจากราคาน้ำมันดิบที่ร่วงลงกว่า 2% นอกจากนี้ ผลประกอบการที่น่าผิดหวังของบริษัทเวอไรซอน คอมมิวนิเคชั่น ยังได้ฉุดหุ้นกลุ่มเทคโนโลยีดิ่งลงด้วย
ดัชนีเฉลี่ยอุตสาหกรรมดาวโจนส์ปิดที่ 18,162.35 จุด ลดลง 40.27 จุด หรือ -0.22% ดัชนี NASDAQ ปิดที่ 5,241.83 จุด ลดลง 4.58 จุด หรือ -0.09% ดัชนี S&amp;P500 ปิดที่ 2,141.34 จุด ลดลง 2.95 จุด หรือ -0.14%
 
ตลาดหุ้นยุโรปปิดบวก เมื่อคืนนี้ (20 ต.ค.) ขานรับถ้อยแถลงของนายมาริโอ ดรากี ประธานธนาคารกลางยุโรป (ECB) ส่งสัญญาณว่า ECB อาจผ่อนคลายนโยบายการเงินเพิ่มเติมในการประชุมเดือนธ.ค.
ดัชนี Stoxx Europe 600 ปรับตัวขึ้น 0.2% ปิดที่ 344.29 จุด
ดัชนี CAC-40 ตลาดหุ้นฝรั่งเศสปิดที่ 4,540.12 จุด เพิ่มขึ้น 19.82 จุด หรือ +0.44% ดัชนี DAX ตลาดหุ้นเยอรมันปิดที่ 10,701.39 จุด เพิ่มขึ้น 55.71 จุด หรือ +0.52% ดัชนี FTSE 100 ตลาดหุ้นลอนดอนปิดที่ 7,026.90 จุด เพิ่มขึ้น 4.98 จุด หรือ +0.07%
 
ตลาดหุ้นลอนดอนปรับตัวเพิ่มขึ้นเล็กน้อย เมื่อคืนนี้ (20 ต.ค.) ขานรับถ้อยแถลงของนายมาริโอ ดรากี ประธานธนาคารกลางยุโรป (ECB) ส่งสัญญาณว่า ECB อาจผ่อนคลายนโยบายการเงินเพิ่มเติมในการประชุมเดือนธ.ค
ดัชนี FTSE 100 ปิดปรับตัวขึ้น 4.98 จุด หรือ 0.07% แตะที่ 7,026.90 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เมื่อคืนนี้ (20 ต.ค.) เนื่องจากนักลงทุนเทขายทำกำไร หลังจากราคาน้ำมันพุ่งขึ้นติดต่อกัน 2 วันทำการก่อนหน้านี้ นอกจากนี้ สัญญาน้ำมันดิบยังได้รับแรงกดดันจากสกุลเงินดอลลาร์สหรัฐที่แข็งค่าขึ้นเมื่อเทียบกับสกุลเงินหลักๆ
สัญญาน้ำมันดิบ WTI ส่งมอบเดือนพ.ย.ร่วงลง 1.17 ดอลลาร์ หรือ 2.3% ปิดที่ 50.43 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ลดลง 1.29 ดอลลาร์ หรือ 2.5% ปิดที่ 51.38 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (20 ต.ค.) เนื่องจากการแข็งค่าของสกุลเงินดอลลาร์ส่งผลให้นักลงทุนลดความต้องการถือครองสัญญาทองคำ นอกจากนี้ นักลงทุนยังเทขายทำกำไรหลังจากสัญญาทองคำพุ่งขึ้นติดต่อกัน 3 วันทำการก่อนหน้านี้ 
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 2.40 ดอลลาร์ หรือ 0.2% ปิดที่ระดับ 1,267.50 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 11.4 เซนต์ หรือ 0.65% ปิดที่ 17.549 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 8.1 ดอลลาร์ หรือ 0.86% ปิดที่ 935.40 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 2.65 ดอลลาร์ หรือ 0.4% ปิดที่ 632.85 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (20 ต.ค.) หลังจากสหรัฐเปิดเผยยอดขายบ้านมือสองที่สูงกว่าการคาดการณ์ของนักวิเคราะห์
ดอลลาร์สหรัฐแข็งค่าขึ้นเมื่อเทียบกับเยนที่ระดับ 103.98 เยน จากระดับ 103.38 เยน และเพิ่มขึ้นเมื่อเทียบฟรังก์สวิส ที่ระดับ 0.9930 ฟรังก์ จากระดับ 0.9896 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3223 ดอลลาร์แคนาดา จากระดับ 1.3126 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0927 ดอลลาร์สหรัฐ จากระดับ 1.0966 ดอลลาร์สหรัฐ ในขณะที่เงินปอนด์ลดลงแตะระดับ 1.2251 ดอลลาร์สหรัฐ จากระดับ 1.2274 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7629 ดอลลาร์สหรัฐ จากระดับ 0.7717 ดอลลาร์สหรัฐ